एक रेस्टोरेंट मालिक के घर में शेफ ने एक युवती से दुष्कर्म की कोशिश की। युवती ने इसका विरोध किया, तो चाकू मरकर उसकी हत्या कर दी। बाद में शेफ ने भी अपने कमरे में फांसी लगाकर खुदकुशी कर ली।

रायपुर. राजधानी रायपुर के टिकरापारा इलाके में एक और हत्या हो गई। पचपेड़ीनाका के पास एक रेस्टोरेंट मालिक के घर में शेफ ने एक युवती से दुष्कर्म की कोशिश की। युवती ने इसका विरोध किया, तो चाकू मरकर उसकी हत्या कर दी। बाद में शेफ ने भी अपने कमरे में फांसी लगाकर खुदकुशी कर ली। बताया जाता है कि आरोपी पिछले कई दिनों से युवती पर दबाव बना रहा था। घटना सुबह करीब 5 से 8 बजे के बीच की है। पुलिस ने दोनों शव को पोस्टमार्टम के लिए भेज दिया है। पुलिस के अनुसार युवती और आरोपी दोनों तंदूर फैमली रेस्टोरेंट में काम करते थे। दोनों अपने मालिक के घर में ही रहते थे।



टिकरापारा पुलिस के मुताबिक मनीषा अनंत का रिंग रोड में तंदूर फैमली रेस्टोरेंट है। इसमें महासमुंद की रामेश्वरी ध्रुव (19) करीब तीन साल से काम कर रही है। वह रेस्ट्रोरेंट की मालकिन मनीषा के साथ उनके पचपेड़ीनका के पास स्थित माकन में रहती थी। करीब दो साल से दुर्ग निवासी सुशिल खत्री भी वहां शेफ के रूप में काम करता था।

वह मनीषा के घर की छत में बने सर्वेंट क्वाटर में रहता था। शुक्रवार की सुबह करीब 8 बजे मनीषा सोकर उठी, तो रामेश्वरी नजर नहीं आई। उन्होंने अपने बेटे तन्मय को रामेश्वरी को बुलाने के लिए कहा। तन्मय उसे ढूंढ़ते हुए छत में पहुंचा, तो दंग रह गया।

छत में रामेश्वरी का शव खून से लथपथ पड़ा था। उसकी गर्दन को किसी धारदार चीज से करीब दो इंच गहरा रेता गया था। इससे उसकी मौत हो चुकी थी। उसके कपडे अस्तव्यस्त थे। रामेश्वरी का शव मिलने के बाद तन्मय और मनीषा सुशिल को बुलाने के लिए उसके कमरे में गए तो दरवाजा भीतर से बंद था।

खिड़की से भीतर झांकने पर दोनों के होश उड़ गए। सुशील के हाथ-पपैर में खून के निशान थे। मौके पर खून से सना एक बड़ा चाकू मिला है। पुलिस ने रामेश्वरी और सुशील का शव को पीएम के लिए भेज दिया है।